CELEX: 62020TN0080
Language: fi
Date: 2020-02-07 00:00:00
Title: Asia T-80/20: Kanne 7.2.2020 – IM v. EIP ja EIR

30.3.2020   
            
            
               FI
            
            
               Euroopan unionin virallinen lehti
            
            
               C 103/38
            
         
      Kanne 7.2.2020 – IM v. EIP ja EIR
      (Asia T-80/20)
      (2020/C 103/53)
      Oikeudenkäyntikieli: ranska
      
         Asianosaiset
      
      
         Kantaja: IM (edustaja: asianajaja D. Giabbani)
      
         Vastaajat: Euroopan investointipankki (EIP) ja Euroopan investointirahasto (EIR)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan tämän kanteen tutkittavaksi,
               
            
                  —
               
               
                  toteamaan sen perustelluksi,
               
            
                  —
               
               
                  toteamaan, että IM jätettiin rekrytointimenettelyn ulkopuolelle lainvastaisesti ja harkintavaltaa väärin käyttäen,
               
            
                  —
               
               
                  toteamaan, että uuden toimitusjohtajan rekrytointimenettely on pätemätön ja että siten myös uuden toimitusjohtajan 13.12.2019 tiedoksi annettu nimittämispäätös on pätemätön,
               
            
                  —
               
               
                  näin ollen kumoamaan Euroopan investointirahaston uuden toimitusjohtajan nimittämispäätöksen, ja
               
            
                  —
               
               
                  velvoittamaan vastaajat korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan investointirahaston perussäännön 20 artiklan, jonka mukaan ”toimitusjohtaja valitaan viideksi vuodeksi kerrallaan ja hänet voidaan valita uudelleen”, rikkomiseen.
               
            
                  2)
               
               
                  Toinen kanneperuste, joka perustuu kantajan 5.3.2014 päivätyn nimityskirjeen ja sen lisäyksen sivuuttamiseen, koska kyseisistä asiakirjoista ja siitä, että kantajan toimikautta pidennettiin siten, että se jatkui 15.3.2017 jälkeen, ilmenee, että oli sovittu, että kantaja saa työskennellä 67 ikävuoteen asti ja sen jälkeenkin.
               
            
                  3)
               
               
                  Kolmas kanneperuste, joka perustuu siihen, että kantajaa on syrjitty välittömästi hänen ikänsä perusteella. Kantaja katsoo, että valintalautakunta loukkasi syrjintäkiellon periaatetta hylätessään hänen hakemuksensa ainoastaan iän perusteella.
               
            
                  4)
               
               
                  Neljäs kanneperuste, joka perustuu siihen, että kantajan luottamuksellisia tietoja ja henkilötietoja koskevaa suojaa on loukattu. Kantaja väittää, että vetoamalla nimityskirjeen sisältöön päätöksensä perusteena valintalautakunta myönsi, että se tiesi asiakirjasta, jota sillä ei kuulunut olla hallussaan ja joka sisälsi kantajan henkilötietoja.